Source: http://ugyvedforum.hu/cikkek/2018/05/a-kuria-intellektualisan-nem-nott-fel-a-feladatahoz-egyertelmuen-es-sulyosan-beavatkozott-a-valasztasokba-a-miniszterelnok-allaspontja-szerint
Timestamp: 2019-08-24 18:15:17+00:00

Document:
A Kúria intellektuálisan nem nőtt fel a feladatához, egyértelműen és súlyosan beavatkozott a választásokba - a miniszterelnök álláspontja szerint | Ügyvédfórum - 2018.05.07
A Kúria intellektuálisan nem nőtt fel a feladatához, egyértelműen és súlyosan beavatkozott a választásokba - a miniszterelnök álláspontja szerint
2018.05.07 | Szerkesztőség | Kiemelt, Hírek
Egyértelműen és súlyosan beavatkozott a választásokba a Kúria, miután elvett egy mandátumot a kormánypártoktól – ezt nyilatkozta a PestiSrácok.hu-nak Orbán Viktor magyar kormányfő.
A Pesti Srácok internetes hírportál szerint bár az Alkotmánybíróság szerint is jogszerűtlenül érvénytelenített több ezer határon túli szavazatot a Kúria, a testület végzése szerint jogorvoslatra nincs lehetőség, így egy parlamenti mandátumot elveszített a Fidesz, de a kétharmad még így is biztos.
Szánthó Miklós, az Alapjogokért Központ igazgatója a Pesti Srácok internetes hírportálnak minderről így véllekedett: ezt “bírói államnak” hívják, ahol a választott jogalkotó helyett a felelőtlen bíró alkot jogot.
A PestiSrácok.hu "a levélszavazatok tönkretételével" kapcsolatban a miniszterelnök álláspontját, véleményét is szerette volna megtudni. Kérdéseikre válaszolva sajtófőnöke szerint a miniszterelnök véleménye az, hogy a Kúria beavatkozott a választásba. „Úgy gondolom, hogy a Kúria ezzel a döntésével elvett egy mandátumot a választóinktól. A Kúria egyértelműen és súlyosan beavatkozott a választásokba. Az Alkotmánybíróság végzését áttanulmányozva nyilvánvaló: a Kúria intellektuálisan nem nőtt fel a feladatához”.
Az eredeti hír teljes terjedelmében ide kattinta olvasható.

References: Kúria 
 Kúria 
 Kúria 
 Kúria 
 Kúria 
 Kúria